Vita:LMP – Magyarország Zöld Pártja

message: Úgy látom, ezeknél náluk Lehet Más a Helyesírás is, vagy csak poénBól vaNnaK beNnE TotáL vÉletlenszeRűeN A NagybetŰk?  ~ Alensha  hö? 2008. december 22., 16:33 (CET)
Náluk is ugyanaz a helyesírás, mint náluk: 
Épületszigetelők, Tetőfedők és Bádogosok Magyarországi Szövetsége
Országos Magyar Bányászati és Kohászati Egyesület
Magyar Igazság és Élet Pártja
Háttér Társaság a Melegekért
replies: text: Ám ha az anomáliákra vagy kíváncsi, akkor sorolom:

text: Tgr, a nevezetesség bajnoka létrehoz egy szócikket - alapvetően a tárgyszó főszereplőjének közleményeire, és nem független forrásokra alapozva.

text: Syp, az apró finomítások bajnoka elrontja a szervezet nevét.

text: Alensha, a wikistennő finoman lenézően még poénkodik is egyet - saját hibánkat helyesnek tételezve.

text: Én meg még mindig azt hiszem, hogy van értelme ... – Nullextra NULLEXTRAKADÉMIA 2009. február 17., 12:53 (CET)
thread_title: Lehet Más a Helyesírás

message: Kedves Vince! A szócikkre feltett "Ez a politikai párttal kapcsolatos lap még csak csonk (azaz erősen hiányos). Segíts te is, hogy igazi szócikk lehessen belőle!" kérést kérlek ne úgy fogd fel, hogy te még tovább csonkolod a szócikket. Köszönettel: Gonda István vita 2009. április 1., 09:01 (CEST)
A sablon azért van, hogy abba írjuk bele az általad a szócikkbe írogatott adatokat. Ha jól értem az LMP-t, akkor a szervezeti felépítése olyan, mint a fideszé volt 88 és 93 között, mikor egy országos választmány vezette, vagyis a "13 tagú választmány" közelebb áll (avagy pontosabb, helyesebb) a valósághoz, mint 13 név felsorolása, amit onnantól kezdve frissíteni kell (és úgyse fog senki, a hasonló méretű pártok, mint pl a kdnp, vagy a miép szócikkében fél-egy év után frissül. Vagy csak simán törlődik, ahogy én töröltem Zsinkát a miép alelnökei közül kb. fél évvel a kilépése után). Egyszóval: önmagában érdektelen a választmány tagsága. – Vince blabla :-) 2009. április 1., 12:19 (CEST)
replies: text: Elvileg lehet hogy igazad van, de most ez a dolog elég aktuális. Ha majd elavult lesz és senki nem gondozza, lehet törölni, Addig hagyjuk szerintem. –  Zimmy  2009. április 1., 15:39 (CEST)
Nem két hónapra írunk szócikket, ez nem (két)havilap – Vince blabla :-) 2009. április 1., 22:20 (CEST)

text: Ezt bízd a többi szerkesztőre, megkérlek, hogy ne terrorizáld a szócikket. Semmilyen alapod nincs arra, hogy érvényes információt töröljél, pláne miután ketten is az ellenkezőjét mondtuk.  –  Zimmy  2009. április 1., 22:48 (CEST)
Már leírtam fentebb, miért töröltem. Mi az, hogy bízzam a "többi" (azaz terád) szerkesztőre??? Mégis miért lennél kompetensebb akár egy hajszálnyival is ennek eldöntésére? Az, hogy ti ketten nem gondolkodtok két hónapnál tovább nem érdem és nem izomból kéne (kettő az egy ellen) önhatalmúlag lezárni. – Vince blabla :-) 2009. április 2., 08:41 (CEST)

text: Önhatalmúlag te zárod le, nem én. Én is leírtam, miért kell fennhagyni. Ha mindenáron törölni akarsz, nézd át lsz. a Doppingvétség miatt eltiltott sportolók listája c. oldalt. Azt vajon ki fogja karbantartani? És sorolhatnám ezerrel az elavult (vagy hamarosan elavuló) oldalakat. Ne annak a cikknek az értékét próbáld csökkenteni, amiben érvényes információk vannak.

text: bízzam a "többi" (azaz terád) szerkesztőre - az "énrám" nem volt benne. Ez azt jelenti, hogy bízd a többi (=rajtad kívüli) szerkesztőre, vállalják-e a karbantartását, ne előlegezd meg ennek hiányát. –  Zimmy  2009. április 2., 08:49 (CEST)
Kifejtettem már sokszor, hogy az ilyesféle listákat törölni kéne. Voltaképp az állami vezetők (mint: király, miniszterelnök, adott miniszterek) listáján meg talán néhány földrajzi és egyéb listán kívül törölni kéne mindet, de folyton leszavaztak és ugyanezt ígérték: hogy majd valaki karbantartja. Azóta is várjuk majd valakit, néhol már másfél éve. – Vince blabla :-) 2009. április 2., 09:02 (CEST)
thread_title: Választmány listája

message: Láthatnánk erre nézvést bárminemű forrást? – Tomeczek  Słucham! 2009. május 14., 23:46 (CEST)
Nem most kéne bevenni a se nem jobb se nem bal szöveget. Avagy írd át a miépet is centristára :) – Vince blabla :-) 2009. május 14., 23:51 (CEST)
A kérdésre válaszolva pl.: , , . A többit guglizd ki te. – Vince blabla :-) 2009. május 14., 23:54 (CEST)
 „Ezekre azért volt különösen nagy szükség, mert a MIÉP, mint jobboldali párt, tökéletesen tisztában van azzal, hogy az oktatás, a kultúra, a nevelésügy nem luxus pénzkidobás, de a legstratégiaibb fontosságú társadalmi beruházás.” – idézet a MIÉP honlapjáról. – Tomeczek  Słucham! 2009. május 15., 00:10 (CEST)
A párt elsősorban liberális, erre utalás van az alapító okiratban. A "radikális demokratizmus" ennek max. szépített szinonimája. Melyik politikai irányzat a legradikálisabb a demokráciafelfogást illetően? Érdemes elolvasni néhány filozófiai cikket. Ivoa [[user_vita:Ivoa|vita][] 2009. június 13., 14:06 (CEST)
Az, hogy mennyire liberális, baloldali vagy jobboldali azt mindenki döntse el. Én mlp-s vagyok és több párttaggal beszéltem ez ügyben és mind ezt mondták nekem. Szóval jó volna egyiket sem erőltetetni. üdv  Szajci reci 2009. június 13., 14:12 (CEST)
replies: text: Bal, jobb, vagy más oldal felé való tolás lehet érdeke egyes politikai köröknek is. Érdemes tehát vigyázni, mert ha egy másik frakciónak nem tetszik valami, akkor (ebben az országban inkább) kommunistázzák, zsidózzák, cionistázzák, magyarirtózzák és (kisrészt) fasisztázzák, nácizzák, nyilasozzák. [törölt kép] DoncseczTöj njaš znán. 2009. június 13., 16:58 (CEST)
Nem mondanám egy (jelenleg) tőke- és multiellenes, a földeladási tilalom meghosszabbítását propagáló, a nagybirtokok ellen támadó pártot liberálisnak. Sok szempontból a Jobbikhoz áll közel, más szempontokból meg egyáltalán nem. Még zöld :). –  Zimmy  2009. június 14., 00:08 (CEST)

text: A liberális (itt) azt jelenti, hogy kiáll az emberi, (állam)polgári szabadságjogok mellett, a kisebbségek jogaiért. (Köz)Gazdaság(politika)i téren már más a helyzet. Nem multi-ellenes, mert híve a multi-kulturalitásnak... – Holdkóros vita 2009. június 14., 00:18 (CEST)
Igen, bizonyos szempontokból liberális, ezt mondom én is. De nem nevezhető liberális pártnak, mert az a közgazdaságra is vonatkozik. A multiellenességnek meg semmi köze a kultúrához, gondolom, ezt nem kell magyarázni, bizonyára vicc volt. –  Zimmy  2009. június 14., 00:39 (CEST)

text: Részben vicc... másrészt a multi-nacionális (vállalat)ok kifejezés ugyan sok-nemzetiségűt jelent, de a tényleges jelentésük nemzetekFELETTI. És... izé, ha jól tudom, pl. az USA-ban sem egészen ugyanazt jelenti a "liberális" gazdaságpolitika, mint Európában; ottani értelmezés szerint B. Obama inkább liberális, mint W. Bush. – Holdkóros vita 2009. június 14., 01:40 (CEST)
replies: text: :Attól, hogy valaki a fennálló helyzetet nagyobb fordulattal akarja megváltoztatni, az még nem okvetlenül tolhatja a Jobbikhoz. Én nem szimpatizálok a Jobbikkal, de én is ellene vagyok a kereskedelmi televíziózásnak, ahogy a Jobbik is, de szerintem nem járunk azonos gondolati utat néhány közös vonás ellenére. [törölt kép] DoncseczTöj njaš znán. 2009. június 14., 09:10 (CEST)
thread_title:  Baloldaliság 

message: Vastagon marxizáló nyelvezetet használ (kizsákmányolás, tőke rossz, stb.) illetve célkitűzései is balosak, mind. A jobbik is balos párt , pontosabban maga a "nemzeti radikalizmus" az, ami balos értékrendet képvisel, keverve a liberalizmus szülte nacionalizmussal. Mostmár elég sokhelyütt került leírásra, hogy az LMP balos antikapitalista, hogy ezt a tényt itt is megjeleníthessük. Pl Schiffer ki is mondta, itt meg le is írták:  (a legeslegvégén) – Vince blabla :-) 2009. július 9., 18:36 (CEST)
replies: text: Talán mégiscsak az a mérvadó, magát minek tartja és nem az, hogy egy magát individualista liberálisnak aposztrofáló szerző publicisztikája próbálja analizálni. (Azt sem értem, milyen alapon törölsz ki egy szakaszt, ami alá van támasztva. Ne tegyél ilyet, ha megkérhetlek.) A szerző pár idézett mondat alapján "marxizálónak" titulálja az LMP szövegét, amit nagyon helyesen megállapítasz itt fentebb, használ a Jobbik, az MSZP és a Fidesz is. Akkor mindenki baloldali? Na ne... Ha semmiképp nem megy, ezt a sort vegyük ki az infoboxból. –  Zimmy  2009. július 9., 23:22 (CEST)

text: Megnéztem az Index-féle cikket, olvastam korábban is. Egyesek mindenáron szeretnék hol a liberális, hol a baloldali kalickába szuszakolni ezt a pártot, ki tudja miért. Talán mégse az a mérvadó, hogy az egyik vezető elejtett félszava mire utal (Schiffer, mint minden 20 évesnél öregebb, a Kádár-rendszerben szocializálódott, plusz még az Ifjúszocialisták között is volt), ugyanis ők kategorikusan tagadják, hogy baloldaliak lennének. Ha akarod, hozok rá linket, de nyilván te is tisztában vagy ezzel. –  Zimmy  2009. július 9., 23:29 (CEST)
Az, hogy magát minek tarja, nem mérvadó. Szép is lenne, ha egy kicsit is mérvadó lenne; képzeld csak el, a többi párt és szervezet miféle jellemzőkkel bírna. Haha, az kéne még csak. Látom kellemetlen szembesülni azzal, hogy választottad nem olyan, mint amilyennek képzelted, vagy láttatni szeretnéd. – Vince blabla :-) 2009. július 10., 14:06 (CEST)

text: Jó lenne, amíg nem egyezünk meg, nem állítgatnád vissza. Miért lenne sületlenség a külön szakasz? Azért nem olyan, mert nem olyan. Részben olyan, de nem lehet ráhúzni. Szerinted jön egy kóbor elemző, azt mondja, hogy marxista, akkor az? Az összes többi pártnál ugyanúgy érvényes, hogy elsősorban az számít, mit mond magáról. Melyik pártnál nincs ez így? A Jobbikhoz akkor beírhatom, hogy náci vagy szélsőjobb? Ugye nem? Még egyszer javaslom, hogy ha képtelen vagyunk ebben megegyezni, akkor vegyük ki ezt a sort az infoboxból.
Balázs222-nek üzenem: de igen, a Jobbiknak sőt a Fidesznek is vannak antikapitalista, tőke- és multiellenes törekvéseik, bármennyire is kényelmetlen. De fogok róla linket is adni. –  Zimmy  2009. július 10., 14:40 (CEST)

text: Érdemes lenne összevetni a LMP-t az 1980-as évek elejének német zöldpártjával. Több azonos vonás is van bennük, szociális szemléletmód, liberalizmus a társadalompolitikai kérdésekben (melegek, bevándorlók, kisebbségek jogai), ugyanakkor a liberális gazdaságpolitika kemény kritizálása, a környezetvédelem és vidék védelmének kiemelt szinten történő kezelése. Bár a két párt születési körülményei eltérőek, a válaszaik kb azonosak. A német zöld párt ANNO az új szociális mozgalmakból született, 1968 utódjaként baloldali gyökerűnek írható le, szövetségesei általában baloldali pártok (kivéve Hamburgban), legfőbb ellenfele és kritikájának fő tárgya a konzervatív-liberális szövetség.

text: Az LMP-nek azonban van egy előfutára, a Védegylet, amely nem baloldali szervezet, sőt... Az LMP-t nem a konzervatív társadalmi szemlélet, hanem a liberális gazdaságpolitika által kilátásba helyezett környezeti válság, illetve a jelenlegi politikai erőktől való elfordulás igénye hívta életre. E két utóbbi szempontnak nincs bal-jobb értéke a megszokott koordináta-rendszerünkben, így a kérdésben egyáltalán nem könnyű dönteni. Per pillanat én centrista baloldali zöldpártnak nevezném az LMP-t, de tartok attól hogy olyan kategóriákba próbálom belegyömöszölni a szervezetet, amelybe nem fér bele. – Beroesz  2009. július 10., 14:49 (CEST)
re:Zimmy: Talán a modern politikai trendeknek is érdemes lenne utánanézni, mint pl annak, hogy a (leginkább "nagyon", azaz radikál) balos pártok úgy akarják magukat újracsomagolni és ismét eladni, hogy a "zöldpolitika" mögé bújnak, illetve harmadik utasnak adják el magukat. Legszebb magyar példa erre aZöld Baloldal Párt. Ahogy a modern széljobb is „se nem jobb, se nem bal, hanem keresztény és magyar”. Ezt tövig benyelni nem kéne. Inkább kérdezz egy valódi politológust, vagy p.hallgatót, mint pl Cassandro. Komolytalannak tartom, hogy fél tucat, időrendben egyre komolyabban vehető forrás ellenére is a "centrumot" erőlteted. – Vince blabla :-) 2009. július 11., 09:40 (CEST)

text: Cassandro joghallgató tudtommal és korántsem politológus. Amire te hivatkozol (ezt íis írtam már), egy magát igazi liberálisnak valló újságíró, nem politológus. Az LMP nem a zöldpolitika mögé bújik, hanem zöld (is), most csatlakozik az Európai Zöldpárt közé. Az LMP nem a Zöld Baloldal, róluk nyugodtan leírhatod. Nincs a baloldallal semmi baj, magam is az vagyok, de ebben az esetben ez nem igaz.

text: Továbbá ismételten megkérlek, ne töröld ki a szövegemeimet indok nélkül. Ha valami nem igaz bennük, akkor itt a vitalap, beszéljük meg. Amit leírtam, megállja a helyét attól függetlenül, hogy mi az LMP beállítódása. Harmadszor is javaslom, hogy vegyük ki ezt a sort az infoboxból. (Megerősítve érzem és rendkívül sajnálom, hogy anno dacumál azt írtam az adminszavazásodra, amit írtam. Javíthatatlan vagy.) –  Zimmy  2009. július 11., 14:17 (CEST)
De amit írsz, az sületlenség, ami én, az egyre általánosabb ténymegállapítás. ez egy modern balos párt, nem értem, hogy mégis mi a bajod ezzel. – Vince blabla :-) 2009. július 11., 15:07 (CEST)

text: Osztán miért is sületlenség? Mert te azt mondod? Azt írom le, amire te is hivatkozol, méghozzá a lehet legobjektívebben. Az a bajom, hogy nem igaz. –  Zimmy  2009. július 11., 16:31 (CEST)
Értelmetlen a szakasz, amit írtál. Ha a jobbikhoz/Fideszhez hasonlítod, az nem az LMP centrumságát, vagy jobboldal-közeliségét bizonyítja, hanem a jobbik/fidesz balosságát! Vagyis sületlenség, de az eleje is a "kiemelik új-baloldalra emlékeztető törekvéseiket". Az újbaloldal egybe írandó, emlékeztetni csak elmúlt dologra lehet, de mivel az újbaloldali mozgalmak KORTÁRS mozgalmak, nem emlékeztet semmire, max. "hasonlít", ha már, de ez is hibás, mert NEM hasonlít rá, hanem egybeesik vele, vagyis AZ, tehát újbaloldali. Az általad írt szakasz ennélfogva törlendő, mert értelmetlen. Ha nem tetszik a baloldal, akkor írd be, hogy balközép, abban benne van a centrum is és a baloldal is. Csak jussunk már egyről a másfélre. – Vince blabla :-) 2009. július 12., 12:52 (CEST)

text: Attól hogy, az új-baloldalt egybeírják vagy más probléma van a szöveggel, a szakasz nem értelmetlen. Jó lenne, ha felhagynál ezzel a fennhéjázó stílussal, nem te szülöd a spanyolviaszkot. Ne osztogasd a lol-okat meg sületlenségeket, mert nincs rá semmi alapod. Ha valami nem tetszik, fogalmazd át, majd én is azt teszem. Ennyit a módszeredről. Azonkívül az is jó lenne, ha a felvetett javaslatokra reagálnál, mert nekem úgy tűnik, mintha süketnek beszélnék.

text: Rendben van, maradjon ideiglenesen a balközép, bár nem értek egyet vele. Harmadszor írom le, hogy ez a bejegyzésed egy elfogult újságíró glosszája, nem politológusi vélemény.

text: Ha egyszer a Jobbik is balos, akkor mi értelme az LMP-t baloldalinak nevezni? Akkor a Jobbikhoz is beírhatom, hogy baljobboldali? Úgyhogy nem sületlenség. Emlékeztetni nemcsak elmúlt dologra lehet, ez szőrszálhasogatás. "Ez a bor engem a szomszéd borára emlékeztet." Példul. Az újbaloldali törekvések rendkívül sokfélék maguk is, tehát olyat leírni, hogy ezekkel egybeesik, marhaság, csakhogy a te stílusodnál maradjunk. –  Zimmy  2009. július 12., 21:22 (CEST)
Zimmy, olyan nincs, hogy "jobboldali antikapitalista törekvések" meg a többi, fentebb már kiemelt értelmetlenségek. A jobbik azért radjobbos, mert oda sorolja a szakvélemény, nem pedig azért, mert az lenne. Az LMP is ezért balos. Írjunk inkább ki véleménykérést erről a szakaszról, mert nekem nem hiszel, így gyakorlatilag megrekedtünk. A véleménykérés szövegezését rád bízom. – Vince blabla :-) 2009. július 13., 13:13 (CEST)
Török Gábor a bal- és jobboldaliságról:  – Antissimo vita 2010. március 22., 09:38 (CET)
thread_title: Centrum vagy baloldal?

message: Kérem a cikk szerkesztőit, hogy csak olyan forrásokból dolgozzanak, aminek az objektivitása az LMP tekintetében nem vonható kétségbe. A jobbik.hu nem tekinthető az LMP tekintetében objektiv forrásnak. Karmelaüzenőlap 2010. március 12., 20:59 (CET)
thread_title:  Források 

message: http://kanadaihirlap.com/2010/06/07/tenyleg-lehet-mas-a-politika-scheiring-megmutatta/ – Piddad vita 2010. június 10., 13:01 (CEST)
thread_title:  kanadaihirlap.com az LMP-ről 

message: Szerintem nem lenne rossz a magyar politikai pártok szócikkeit rendbe szedni, megírni kiemelt szócikkekre, hogy elkerüljük a szélsőségeket. Továbbá mindegyik pártról tudnának semleges tartalmú, informatív anyagokat találni a kedves olvasók az interneten. Szerintetek?
Aki ráér az bővíthetné a szócikket. – Vuk vita 2013. január 27., 14:13 (CET)
thread_title:  Szócikk minősége 

message: Rossz gombot nyomtam, így nem tudtam szerkesztési összefoglalót írni. Szél Bernadett szeptember 15-i hatállyal mondott le, így még ő a szervezet vezetője. Ez nem egy híroldal, itt nincs hírverseny, nem kell azonnal ész nélkül nyomogatni a gombot, ha megjelenik valami a sajtóban. Szabad előtte olvasni és értelmezni a híreket. Piraeus vita 2018. augusztus 21., 15:46 (CEST)
thread_title:  Szél 

message: A "2009-ben alakult magyarországi politikai párt" helyett jobban megfelelne a szabványoknak a Fidesz – Magyar Polgári Szövetségnél is megtalálható "magyar politikai párt". Zsovar3 vita 2021. november 6., 23:32 (CET)
replies: text: Egyetértek.  Zimmy  2021. november 11., 18:04 (CET)
thread_title:  Rövid leírás